Document ID: 32009D0086

KOMISSION PÄÄTÖS,
tehty 28 päivänä tammikuuta 2009,
Euroopan maaseudun kehittämisen maatalousrahastosta (maaseuturahastosta) rahoitettaviin menoihin liittyvien Itävallan, Belgian ja Saksan maksajavirastojen tilien tarkastamisesta ja hyväksymisestä varainhoitovuoden 2007 osalta
(tiedoksiannettu numerolla K(2009) 420)
(Ainoastaan hollannin-, ranskan- ja saksankieliset tekstit ovat todistusvoimaiset)
(2009/86/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon yhteisen maatalouspolitiikan rahoituksesta 21 päivänä kesäkuuta 2005 annetun neuvoston asetuksen (EY) N:o 1290/2005 (1) ja erityisesti sen 30 ja 33 artiklan,
on kuullut maatalousrahastojen komiteaa,
sekä katsoo seuraavaa:
(1)
Komission päätöksellä 2008/397/EY (2) hyväksytään varainhoitovuoden 2007 osalta kaikkien maksajavirastojen tilit, lukuun ottamatta Itävallan maksajavirastoa ”AMA”, Belgian maksajavirastoja ”ALV” ja ”Région wallonne”, Saksan maksajavirastoja ”Baden-Württemberg” ja ”Bayern”, Kreikan maksajavirastoa ”OPEKEPE”, Suomen maksajavirastoa ”MAVI” ja Portugalin maksajavirastoa ”IFAP”.
(2)
Uusien tietojen ja lisätarkastusten perusteella komissio voi nyt tehdä Euroopan maaseudun kehittämisen maatalousrahastosta (maaseuturahastosta) rahoitettavia menoja koskevan päätöksen Itävallan maksajaviraston ”AMA”, Belgian maksajavirastojen ”ALV” ja ”Région wallonne” ja Saksan maksajavirastojen ”Baden-Württemberg” ja ”Bayern” toimittamien tilien täydellisyydestä, tarkkuudesta ja todenperäisyydestä.
(3)
Asetuksen (EY) N:o 1290/2005 30 artiklan 2 kohdan mukaisesti tämä päätös ei rajoita sellaisten myöhempien komission päätösten tekemistä, joilla jätetään yhteisörahoituksen ulkopuolelle menot, joita ei ole suoritettu yhteisön sääntöjen mukaisesti,
ON TEHNYT TÄMÄN PÄÄTÖKSEN:
1 artikla
Tällä päätöksellä hyväksytään Itävallan maksajaviraston ”AMA”, Belgian maksajavirastojen ”ALV” ja ”Région wallonne” ja Saksan maksajavirastojen ”Baden-Württemberg” ja ”Bayern” tilit Euroopan maaseudun kehittämisen maatalousrahastosta (maaseuturahastosta) rahoitettavien varainhoitovuoden 2007 menojen osalta.
Asianomaisilta jäsenvaltioilta tämän päätöksen nojalla kunkin maaseudun kehittämisohjelman osalta perittävät tai niille maksettavat määrät, asetuksen (EY) N:o 1290/2005 33 artiklan 8 kohdan soveltamisesta johtuvat määrät mukaan luettuina, vahvistetaan liitteessä.
2 artikla
Tämä päätös on osoitettu Itävallan tasavallalle, Belgian kuningaskunnalle ja Saksan liittotasavallalle.
Tehty Brysselissä 28 päivänä tammikuuta 2009.

Labels: 4
19
6
18
15